Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1618

9. évfolyam Fejlesztési feladatok – A fém– és zománcmûves tárgykultúra mûfaji sajátosságainak megismertetése. – Mindazoknak a vizuális mûvészeti ismereteknek az átadása, melyek az adott évfolyamon az igényes tárgyalkotási gyakorlat megvalósításához szükségesek. – Mindazon gyakorlati ismereteknek az elsajátíttatása, melyek képessé teszik a tanulót tervek, fém– és zománcmûves alkotások létrehozására, a feladatnak megfelelõ anyag, eszközök és technika megválasztására. – Olyan fejlett formakultúra, rajzi, színtani, plasztikai ismeret, technikai tudás és igényesség kialakítása, melyek a fém– és zománcmûves területen lehetõséget biztosítanak a különbözõ fémmûves, festõ–, és ötvös–zománctechnikával díszített tárgyak, tárgytípusok készítésére. Tananyag Fém– és zománcmûves ismeretek A fém– és zománcmûvesség legjelentõsebb stíluskorszakai, tárgytípusai a reneszánsztól a szecesszió ötvösmûvészetéig A látványrajz szerepe a tervezésben A mûszaki rajz szerepe a szerkesztett megjelenítésben A mûhelyrajz szerepe, jellemzõi, a mûhelyrajz készítésének menete A fémalakítás, megmunkálás újabb lehetõségei Festõzománc és ötvös zománc technikák Alapvetõ eszközhasználati, munka–, és környezetvédelmi szabályok Feladatcsoportok A fémmûvesség – A reneszánsz ötvösmûvészet – A barokk, rokokó ötvösség és kovácsoltvas mûvesség – A klasszicizmus és az empire ötvösmûvészete – A romantikus és a biedermeier ötvösség – Szecessziós irányzatok a zománcötvös–mûvészetben Fémmegmunkálási eljárások – A fémnyomás, és sajtolás anyagai, eszközei, mûveletei – Kovácsolási eljárások A zománcmûvészet – Erdélyi zománc – Limougesi festõzománc – A barokk zománc: miniatúrafestészet – Szecessziós irányzatok a zománcmûvészetben Sodronyzománc készítése – A magyar sodronyzománc emlékei – Virágdíszes motívumokkal saját tervezésû, tárgyra szerelhetõ sodronyzománc lapocskák tervezése, kivitelezése Az erdélyi zománc – Erdélyi zománcok bemutatása – A megismert példák alapján zománctervek készítése – A tárgykészítés mûveletei: keretelt mezõk kialakítása, a keretelt mezõk zománcozása, a zománc felülfestése, luminálása, a zománcmezõk közé gyöngy beillesztése Az azsúrzománc (émail á jour) – Azsúrzománccal díszített tárgyak bemutatása – A megismert példák alapján zománctervek készítése – A tárgykészítés mûveletei: a fémkeret kialakítása, a színt elválasztó lemezek kialakítása, alátét készítése, az azsúrkeret és az ideiglenes alátét rögzítése, a lemezek közötti részek zománccal való feltöltése, a zománcok beégetése, az ideiglenes alátét eltávolítása, pácolás, felcsiszolás, polírozás Festõzománc technikák – Festés fémoxiddal – Festés fondanttal és fémoxidokkal – Aranyfestés zománcra Miniatûrfestészet zománcon – A technika megismerése és alkalmazása A megismert zománctechnikák alkalmazása különbözõ tárgytípusokon – Fémdoboz fedelének díszítése kazettába illeszthetõ erdélyi zománccal – Mérmûves azsúrzománc alkotás tervezése – Szecessziós azsúrzománcok példájára zománcékszerek tervezése Követelmény A tanuló ismerje: – az ötvösmûvészet legjelentõsebb tárgyi emlékeit a reneszánsztól a szecesszió koráig, – a magyar ötvösmûvészet legjelentõsebb alkotásait, mûhelyeit, alkotóit, – a tervezéshez, képi–plasztikai megjelenítéshez szükséges eszközrendszert, – a zománc– és fémmûvesség mûveleteit, – a legalapvetõbb festõzománc és ötvös zománc technikáit, – a legfontosabb környezet– és munkavédelmi teendõket. Legyen képes: – fém– és zománcmûves látványterveket, mûszaki rajzokat készíteni, – az alkalmazni kívánt mûveletek elõkészítésére, – a tervszerû, igényes munkavégzésre, – a festõzománc technikák alkalmazására, – erdélyi zománccal, azsúrzománccal díszített tárgyak alkotására, – a mûhely eszközeinek balesetmentes használatára, a környezetvédelmi elõírások betartására.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes